galenika
Galenika, samlebetegnelse for halv- og helfærdige lægemidler (galeniske præparater).
Ved tidligere tiders fremstilling af lægemidler på apotekerne blev råvarer (kemikalier, planter m.m.) ved blanding, kemisk reaktion, ekstraktion og anden bearbejdning omdannet til galenika, der kunne udleveres til patienterne i passende portioner, enten direkte eller efter yderligere opblanding og tilberedning som angivet på den enkelte recept.